cyanic-selkie/wikianc huggingface dataset:
Käpylä
Rautatieasema ja asuinrakentaminen
Puu-Käpylä edustaa varhaista standardisoitua asuntorakentamista. Arkkitehti Akseli Toivosen suunnittelemilla rakenteilla neljän huoneiston puutalon rakentaminen kesti pari viikkoa. Hieman uudempia omakotialueita on Käpylässä myös Mäkelänkadun länsipuolella sekä Taivaskallion itärinteellä.
pienoiskuva|[[Olympiakylä rakennettiin yli vuosikymmen ennen varsinaisia olympiakisoja.]] Myöhemmin, 1930-luvulta lähtien, on Käpylään rakennettu myös kerrostaloalueita. Niistä tunnetuimpia ovat Olympiakylä ja Kisakylä. Kun Helsinkiin suunniteltiin kesäolympialaisia 1940, jotka tosin sodan vuoksi jouduttiin peruuttamaan, rakennettiin Puu-Käpylän ja Koskelantien väliin Olympiakylä. Vuoden 1952 olympialaisia varten rakennettu Kisakylä taas sijaitsee sen naapurina Koskelantien eteläpuolella.
Nähtävyydet
pienoiskuva|Puu-Käpylää pienoiskuva|Suojeltuja puurakennuksia Turjantien varrella. Puu-Käpylä on 1920-luvun ”englantilaistyyppisenä” puutaloalueena huomattava yhtenäinen rakennuskokonaisuus, jolla on historiallista arvoa. Se oli kuitenkin 1960-luvulla tarkoitus purkaa ja rakentaa tilalle kivisiä pienkerrostaloja. Helsingin kaupunki ja Helsingin kansanasunnot järjestivät 1959 suunnittelukilpailun alueen uudistamiseksi. Sen voitti suunnitelma, jonka olivat laatineet arkkitehdit Ahti Korhonen ja Erik Kråkström. Kaava ei olisi velvoittanut vanhojen purkua, mutta alkuperäinen ajatus oli että rakennusten kunnostaminen olisi ollut kalliimpaa kuin uuden rakentaminen. Suunnitelmista nousi julkinen kohu. Perustettu komitea tuli 1971 valmistuneessa mietinnössään siihen tulokseen, että rakennukset ovat kunnostettavissa ja rakennushistoriallisesti arvokkaita. Suojelukaava astui voimaan samana vuonna.
Taivaskallion laella toimi sotien aikana raskas ilmatorjuntapatteri Taivas, josta muistona kalliolla on useita ilmatorjunta-asemia ja yksi ilmatorjuntatykki. Käpylän kirkko edustaa funktionalismia. Käpylässä sijaitsee myös Karjalatalo, joka on rakennettu sotien jälkeen karjalaisten kokoontumispaikaksi.
Toiminta
Ykkosdivarin jalkapalloseura Käpylän Pallo pelaa nykyään kotiottelunsa Vallilanlaaksossa, KäPa Campuksella. Aiemmin seura on pelannut kotiottelunsa Käpylän liikuntapuistossa Max Westerberg -areenalla. Myös entisaikojen maineikas urheiluseura Käpylän Urheiluveikot pelasi kotiottelunsa samalla paikalla, silloisella Käpylän raviradalla. Lisäksi Käpylässä toimii Käpylän voimistelijat.
Karjalatalolla toimii monia orkestereita ja kuoroja, joista yleisesti tunnetuin on Viipurin Lauluveikot -mieskuoro. Karjalatalolla järjestetään monia kulttuuriesityksiä ja tapahtumia.
Palvelut
Helsingin luonnontiedelukio, Yhtenäiskoulu, Käpylän peruskoulu ja Kottby lågstadieskola toimivat Käpylässä.
Liikenneyhteydet
Käpylään kulkevat raitiolinja 1, jolla on siellä päätepysäkki, sekä Tuusulanväylän bussilinjat. Tuusulanväylä alkaa Käpylästä Mäkelänkadun päästä, ja vilkasliikenteinen poikittaisväylä, Hakamäentie, johtaa Käpylästä Haagaan. Käpylän rautatieasemalla pysähtyvät lähijunalinjat I, K, P ja T.
Heksa ja Leksa
Heksa ja Leksa oli suomalainen viihdeohjelma, jonka päänäyttelijät olivat Heikki Kinnunen ja Leo Lastumäki. Sarjan sketseissä kolmantena pääosanäyttelijänä oli Milka Ahlroth. Sarjaa esitti MTV vuosina 1990–1991. Ohjelman käsikirjoitti Pertti Reponen ja ohjasi Hannu Seikkula.
Starobilskin piiri
Starobilskin piiri on yksi Ukrainan Luhanskin alueen hallinnollisista piireistä. Piirin hallinnollinen keskus on Starobilskin kaupunki (17 198 as., 2017 ). Osana vuoden 2020 aluehallinnollista uudistusta, Ukrainan piirien lukumäärää supistettiin. Tästä syystä Starobilskin piirin pinta-ala ja väkiluku kasvoivat vuonna 2020. Nylyinen piiri rajoittuu etelässä Štšastjan piiriin, lounaassa Sjevjerodonetskin piiriin, lännessä Svatoven piiriin sekä pohjoisessa Venäjän Voronežin alueeseen ja idässä Rostovin alueeseen.
thumb|left|Aiempi Starobilskin piiri Luhanskin alueen aiemman piirijaon esittämävällä kartalla (tilanne vuoteen 2020 saakka). Ukrainan tilastokeskus arvioi piiri väkiluvuksi 44 418 ihmistä (1.1.2017). Piiri on väestöltään maaseutuvaltainen, sillä kaupunkilaisksi tilastoitiin ainoastaan Starobilskin asukkaat. Vuoden 2021 väestöarvion mukaan Starobilskin laajentuneen piirin väkiluku oli 126 010. Heistä kaupunkilaisiksi tulkittiin nyt 38,6 prosenttia, eli Starobilskin kaupungin (16 267 as.) ja viiden kaupunkityyppisen taajaman asukkaat (Bilovodsk 7 771 as., Bilolutsk 3 729 as., Markivka 5 586 as., Milove 5 770 as., ja Novopskov 9 489 as.).
Metro (yritys)
thumb|270px|Metro-konsernin pääkonttoria Düsseldorfissa vuonna 2015, jolloin yhtiön nimi oli vielä Metro Group. Metro AG (aiemmalta nimeltään Metro Group ja Metro Wholesale & Food Specialist AG) on suuri saksalainen tukku- ja vähittäiskauppa-alan pörssiyritys, joka toimii noin 35 Euroopan ja Aasian maassa. Metro AG:n päämaja sijaitsee Düsseldorfissa.
Tilikaudella 2016–2017 konsernin liikevaihto oli 37,14 miljardia euroa. Tilikauden voitto oli 345 miljoonaa euroa. Metro AG:n ja sen tytäryritysten palveluksessa oli yhteensä noin 155 000 työntekijää.
Konsernin tärkeimmät kauppaketjut on nimetty Metro Cash & Carry tai Real-brändien alle.
Anirasetaami
Anirasetaami (kauppanimet Draganon, Sarpul, Ampamet, Memodrin, Referan), tunnetaan myös nimellä N-anisoyyli-2-pyrrolidinoni on lääkeaine, jota käytetään Euroopassa reseptilääkkeenä. Yhdysvalloissa lääkettä ei ole hyväksytty käyttöön.
Ainetta pidetään nootropiinina, psykoaktiivisena aineena, joka vaikuttaa keskushermostoon välittäjäaineiden kuten serotoniinin ja dopamiinin välityksellä. Sen on arveltu voivan parantaa esimerkiksi muistia. Sen sivuvaikutuksista ei ole toistaiseksi varmuutta.
Thomas Stafford
Thomas Patten Stafford (s. 17. syyskuuta 1930) on entinen yhdysvaltalainen astronautti.
Stafford kasvoi Weatherfordissa, Oklahomassa, ja valmistui United States Naval Academysta. Hän pääsi maansa ilmavoimien töihin ja vuonna 1962 NASA:an. Hän osallistui Gemini- ja Apollo-avaruusohjelmiin.
Staffordista tuli ilmavoimien kenraaliluutnantti 15. maaliskuuta 1978 ja jäi eläkkeelle marraskuussa 1979. Hän kuuluu Astronaut Hall of Fameen.
Melodia
Melodia eli sävelmä on useista sävelistä muodostuva sävelkulku ja niiden muodostama jatkumo, toisin kuin yksittäinen kerran soitettava sävel. Melodialla on tyypillisesti rakenne, jonka liikesuunnat useimmiten perustuvat jonkin sävellajin eli tonaalisen keskuksen käyttöön. Sävellaji saattaa myös vaihtua sävellyksen kuluessa.
Populaarimusiikin kappaleissa on usein kaksi-kolme melodiaa, säkeessä ja kertosäkeessä. Vaihtelua tuovat fraseeraus ja sanoitus, joka yleensä kirjoitetaan kulkemaan melodian mukaisesti siten, että yksi tavu vastaa yhtä nuottia.
Taidemusiikissa säveltäjä usein esittää läpi koko teoksen kantavan melodiateeman, jota sitten varioidaan eli muunnellaan, kuten myös jazzissa ja progressiivisessa musiikissa.
Arvi Kalsta
Nuoruus
Kalstan vanhemmat olivat rakennusmestari Bror Gustaf Adolf Grönberg ja Ida Sofia Skutnabb. Grönberg kirjoitti ylioppilaaksi Joensuun klassillisesta lyseosta vuonna 1912 ja liittyi Karjalaiseen osakuntaan. Hän opiskeli Teknillisen korkeakoulun koneinsinööriosastolla vuosina 1912–1915, mutta ei suorittanut tutkintoa. Myöhemmin hän opiskeli valmistumatta Helsingin yliopiston lainopillisessa tiedekunnassa vuosina 1931–1932.
Melodia
Melodiaa on myös usein tukemassa samalla tai kokonaan eri soittimella soitettu säestys.
Arvi Kalsta
Nuoruus
Kalsta nai vuonna 1920 Elin Impi Tikan, josta hän erosi vuonna 1937 ja avioitui uudelleen vuonna 1939 Kerttu Annikki Savolaisen kanssa.
Jääkärikausi
Grönberg liittyi yhtenä ensimmäisten 55 vapaaehtoisen joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen Preussin Jääkäripataljoona 27:n 1. komppaniaan, josta hänet siirrettiin 9. marraskuuta 1915 alkaen pataljoonan 3. komppaniaan.
Grönberg osallistui ensimmäisen maailmansodan taisteluihin Saksan itärintamalla Misse-joella ja Riianlahdella, josta hänet komennettiin 4. joulukuuta 1916 – 14. lokakuuta 1917 väliseksi ajaksi erikoistehtäviin Pohjois-Ruotsiin ja Suomeen. Suomesta palattuaan hän suoritti Libaussa vuonna 1917 järjestetyn sotakoulun A-kurssin.
Suomen sisällissota
Grönberg saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan komppanianpäälliköksi ensin 1. Jääkärirykmentin 1. jääkäripataljoonan 2. komppaniaan, josta hänet siirrettiin 13. maaliskuuta 1918 alkaen 3. jääkäripataljoonan 1. komppaniaan. 2. jääkäripataljoonan komentajaksi hänet määrättiin 27. huhtikuuta 1918. Grönberg osallistui taisteluihin sisällissodassa Tampereella, Kämärällä ja Viipurissa. Hänet nimitettiin sisällissodan jälkeen Kaartin jääkäripataljoonan komentajaksi.
Kalsta (silloin vielä Grönberg) ampui sisällissodan alkuvaiheissa Oulussa erään vankina olleen puolalaisupseerin, joka oli kunniasanaa vastaan saanut valkoisten ylipäälliköltä Mannerheimilta luvan kantaa asetta. Kalsta sai tästä vain 30 vuorokauden arestirangaistuksen, mutta teko oli suututtanut Mannerheimin, ja Kalstan lupaavasti alkanut ura armeijassa päättyi käytännössä tähän. Kalsta erosi armeijasta 28. joulukuuta 1918. Hän kävi kuitenkin vielä suojeluskuntajärjestön urheiluohjaajakurssin ja komppanianpäällikkökurssin vuonna 1930 sekä Taistelukoulun kapteenikurssin vuosina 1930–1931.
Liikemiehenä
Grönberg siirtyi Oy Viktor Tikan apulaisjohtajaksi, missä tehtävässä palveli vuoteen 1924 saakka. Vuodet 1924–1926 Grönberg toimi ulkomaalaisten teollisuuslaitosten edustajana Suomessa, kunnes hän hankki tamperelaisen Juvosen kenkätehtaan osake-enemmistön ja siirtyi tehtaan johtajaksi. Näihin aikoihin hän vaihtoi nimensä Kalstaksi. Tehdas meni kuitenkin konkurssiin 1930 ja Kalsta menetti huomattavan osan omaisuudestaan. Vuosina 1936–1938 Kalsta oli Rovaniemellä Hotelli Pohjanhovin toimitusjohtajana. Sen jälkeen hän toimi ulkomaisten yritysten edustajana Suomessa.
Poliittinen toiminta
Kalsta matkusti 10. syyskuuta 1932 yhdessä Thorvald Oljemarkin kanssa Saksaan tutustumaan Saksan kansallissosialistisen työväenpuolueen (NSDAP) Itä-Preussin piirin piiriesikunnan toimintaan. Hän otti vaikutteita natsipuolueen toiminnasta muun muassa vaalitaisteluun sekä tutustui puolueen sisäiseen järjestely- ja propagandatyöhön. Saksasta hän palasi 30. marraskuuta 1932
2. joulukuuta 1932 Kalsta tovereineen perusti Suomen Kansan Järjestön. Kalsta oli SKJ:n kiistaton johtaja ja puolueen kannattajia kutsuttiin kalstalaisiksi. Perustamansa puolueen kautta hän oli useita kertoja NSDAP:n vieraana Saksassa: muun muassa vuonna 1935, jolloin hän osallistui NSDAP:n poliittisille kursseille ja otti osaa sikäläiseen työpalvelukseen sekä oli muutenkin yhteydessä sikäläisiin poliittisiin tahoihin. SKJ lopetti toimintansa vuonna 1936. Järjestöön kuului parhaimmillaan 20 000 jäsentä.
Kalsta oli mukana Lapuan liikkeen ryhmässä, joka kyyditsi sosiaalidemokraattista eduskunnan varapuhemiestä ja Tampereen pormestaria Väinö Hakkilaa 17.–18. heinäkuuta 1930. Kalsta vangitsi Hakkilan tämän kesäasunnolla Teiskossa ja kuljetti hänet Lapuan kautta Kuortaneelle, jossa Hakkilaa pahoinpideltiin ja istutettiin muun muassa muurahaispesässä.
Palattuaan Rovaniemeltä Helsinkiin Kalsta palasi myös politiikan pariin. Vuonna 1940 hän perusti kannattajineen Kansallissosialistien Järjestön (KSJ). Uusi puolue otti käyttöön SKJ:n vanhan ohjelman ja mukana oli monia jo aiemmin SKJ:ssä toimineita.
Talvi- ja jatkosota
Kalstan varsinaisena toimena YH:n (ylimääräisten harjoitusten) alusta aina talvisodan loppuun oli olla toimistoupseerina III armeijakunnan esikunnassa (Desanttitoimisto). Armeijakunnasta hänet kuitenkin komennettiin talvisodan taistelujen alettua rykmentinkomentajaksi JR 26:een, josta hänet palautettiin takaisin armeijakuntaan. III armeijakunnasta Kalsta oli komennettuna talvisodan aikana muutamia kertoja ensin toimistoupseeriksi 8. divisioonaan ja pataljoonankomentajaksi Jalkaväkirykmentti 19:ään. Hän osallistui talvisodassa taisteluihin Vuokselassa ja Taipaleenjoella.
Välirauhan aikana hänet siirrettiin Savonlinnan komendantiksi, mutta joutui lomautettavien listalle. Jatkosodan puhjettua hänet komennettiin komppanianpäälliköksi Kenttätäydennysprikaatiin, josta hänet siirrettiin edelleen Helsingin suojeluskuntapiirin esikuntaan ja kotiutettiin 18. huhtikuuta 1942, jonka jälkeen hän siirtyi yksityiseksi liikemieheksi edustaen ulkomaisia yrityksiä Suomessa.
Jatkosodan jälkeen Kalsta yritti paeta maasta, mutta viranomaiset estivät aikeet.
Isojoen seurakunta
Isojoen seurakunta on Lapuan hiippakuntaan ja Etelä-Pohjanmaan rovastikuntaan kuuluva Suomen evankelis-luterilaisen kirkon seurakunta, joka toimii Isojoen kunnan alueella.
Historia
Isojoki muodostettiin Lapväärtin seurakunnan rukoushuonekunnaksi ensimmäisen kirkon rakentamisen yhteydessä vuonna 1710. Vuonna 1725 sinne muutti oma pitäjänapulainen ja 1732 siitä tuli kappeliseurakunta. Vuosina 1732–1804 osa Ikaalisten seurakuntaan kuuluvaa Honkajoen kyläkuntaa osallistui Isojoen kappalaisen palkkaamiseen, kunnes Honkajoen alueesta muodostettiin oma rukoushuonekunta. Itsenäinen emäseurakunta Isojoesta tuli 1855.
Shebang
Shebang on ruotsalainen tyttöduo, joka soittaa popin ja punkin sekoitusta. Sen ovat perustaneet vuonna 1998 Marina Ljung ja Yohanna "Betty" Dittrich. Ensimmäinen single oli "Skater Girl" ja se ilmestyi vuonna 2000. Vuonna 2001 ilmestyi albumi "The whole Shebang" ja se myi heti tupla-platinaa ja joka sisälsi hitin "Romeo". Kappale on soinut myös Eva & Adam – neljät synttärit ja fiasko -elokuvan tunnuskappaleena.
Valmet L-90 TP Redigo
Valmet L-90 TP Redigo oli Suomen ilmavoimien yhteyskoneena käyttämä Valmetin Kuoreveden tehtaalla suunniteltu metallirakenteinen koulu- ja yhteyslentokone. Sen käyttö alkoi Suomen ilmavoimissa vuonna 1992 ja päättyi vuoden 2013 lopulla.
Historia
1980-luvun alussa Valmet Oy Kuoreveden tehtaalla oli tarve aloittaa uusi lentokoneprojekti, koska Vinka- ja Hawk-valmistus oli päättymässä. Päätettiin lähteä kehittämään Valmet L-70:n pohjalta nopeampaa, potkuriturbiinilla ja sisäänvedettävällä laskutelineellä varustettua jatkokoulukonetta. Sen nimeksi tuli aluksi Valmet L-80 TP Military Trainer. Myös Turbo-Vinhaksi kutsutun koneen pääsuunnittelija oli Elias Järvineva; hänen jäätyään eläkkeelle pääsuunnittelijana jatkoi Jaakko Harjumäki. Koneen suunnittelussa pyrittiin kustannusten minimoimiseksi hyödyntämään mahdollisimman paljon Vinkan valmistuksessa käytettyjä työvälineitä.
Tehtaan koelentäjä Paavo Janhunen lensi prototyypillä OH-VBB ensimmäisen kerran 12. helmikuuta 1985. Kone tuhoutui 14. lennollaan 24. huhtikuuta 1985, kun kone ei oiennut syöksykierteestä. Sekä koelentäjä Janhunen että koelentoinsinööri Juhani Jääskeläinen kuolivat. Konetta ei ollut varustettu prototyyppien syöksykierrekokeissa normaalisti käytetyllä oikaisuvarjolla.
Kehitystyötä päätettiin jatkaa. Tehdas aloitti toisen prototyypin rakentamisen. Sille annettiin uusi tyyppinimi Valmet L-90 TP Redigo. Prototyyppi OH-VTP teki ensilentonsa 1. heinäkuuta 1986. Koneessa oli Allison 250 -moottori. Toinen prototyyppi (OH-VTM) lensi ensilentonsa joulukuussa 1987. Tämän koneen moottorina oli Turbomeca TP 319 -potkuriturbiini, jonka tehoja oli alennettu 373 kilowatista 313 kilowattiin. Toinen prototyyppi OH-VTM tuhoutui Belgiassa lentonäytöksessä 29. elokuuta 1988. Tehtaan koelentäjä majuri (evp) Ari Piippo kuoli onnettomuudessa.
Keväällä 1989 pääsuunnittelijaksi tuli Jukka Raunio, joka toteutti rungon pidennyksen. Pidennetty versio läpäisi FAR23- tyyppihyväksynnän.
Redigoja valmistettiin Kuorevedellä Suomen ilmavoimille yhteyskoneeksi. Ilmavoimat tilasi kymmenen Redigoa Allison-moottoreilla 6. tammikuuta 1989. Ilmavoimilla on ollut käytössään kymmenen Redigoa, joiden tunnukset ovat RG-1 ... RG-10. RG-10 (ollut myös RG-11-tunnuksella) on luovutettu Valmetille koelentoihin marraskuussa 1991. Ensimmäinen palveluskäyttöön tullut kone oli RG-1 toukokuussa 1992.
Redigo poistui Suomen ilmavoimien käytöstä vuoden 2013 aikana. Konetyypin viimeisen lennon ilmavoimissa suoritti Lentosotakoulun johtaja eversti Jukka Ahlberg 31.10.2013 Kauhavalla.
Tekniset tiedot
thumb|Redigon ohjaamo
Koneiden myynti Ruotsiin
Lokakuussa 2014 Ilmavoimat ilmoitti myyvänsä loput Redigot ja ottavansa vastaan ostotarjouksia näistä 5:stä koneesta (RG-1, RG-2, RG-3, RG-6 ja RG-9) 3.12.2014 mennessä. Koneet olivat varastoituna osiin purettuina Hallissa. Ostajaksi ilmoitettiin ruotsalainen Helicopterservice Sweden AB joulukuussa 2014.
Prototyyppi OH-VTP sai oman vitriininsä Patrian tehdasalueella Hallissa syksyllä 2011.
Aleksis Kiven Seura
thumb|Seuran perinteisiin kuuluu asettaa seppele Aleksis Kiven päivänä Kiven patsaalle. Aleksis Kiven seura on 7. huhtikuuta 1941 perustettu yhdistys, jonka kotipaikkakunta on Helsinki. Seuran tarkoituksena on herättää ja pitää vireillä kansalliskirjailija Aleksis Kiven (1834–1872) henkilöön ja tuotantoon kohdistuvaa mielenkiintoa ja harrastusta. Yhdistys tukee sellaista tieteellistä tutkimustyötä sekä luovaa taidetta, joka pohjautuu Kiven henkilöön ja tuotantoon. Seura pyrkii myös vaalimaan, säilyttämään ja tekemään tunnetuksi Kiven elämään liittyviä muistoja, tietoja sekä rakennus- ja maisemakohteita.
Aleksis Kiven seuran syntysanat lausuttiin 24. helmikuuta 1941. Yhdistystä perustamaan kokoontui tuolloin arvovaltainen seurue, johon kuuluivat mm. säveltäjät Sulho Ranta ja Uuno Klami, näyttelijät Aku Korhonen, Tauno Palo, Paavo Jännes ja Unto Salminen, kirjailija Mika Waltari, teatterinjohtaja Eino Jurkka, oopperanohjaaja Paavo Kostioja sekä toimitusjohtaja Kaarlo Urpelainen.
Aleksis Kiven Seuran keskeisintä toimintaa on nykyään keskustelutilaisuuksien järjestäminen sekä tiedottaminen julkaisutoiminnalla, artikkeleilla ja haastatteluilla. Seura antaa myös asiantuntijalausuntoja. Seuran järjestämät päätapahtumat ovat Aleksis Kiven päivän vastaanotto 10. lokakuuta.
Seura on julkaissut Aleksis Kiven Seuran albumeita vuodesta 1945 lähtien. Vuosina 1986-1992 seura julkaisi Nummisuutari-lehteä, jota ilmestyi seitsemän numeroa.
Vuodesta 1975 lähtien Aleksis Kiven Seura on myöntänyt vuosittain tunnustuspalkinnon, Eskon puumerkin, ansioituneesta "nummisuutarin eskomaisesta" eli sinnikkäästä ja itsepäisestä toiminnasta jollain elämän alueella.
Palkkasoturi (vuoden 2006 elokuva)
Palkkasoturi (Mercenary for Justice) on vuonna 2006 valmistunut yhdysvaltalais-eteläafrikkalainen toimintaelokuva, jonka ohjasi Don E. FauntLeRoy. Pääosissa esiintyvät Luke Goss, Steven Seagal ja Jacqueline Lord.
Juoni
John Seeger (Steven Seagal) on kovan luokan palkkasoturi. Hän on saanut monia kunniamainintoja ja on hyvä työssään. Seeger kiristetään ottamaan vastaan eräs tehtävä, jossa tarkoituksena on vapauttaa erään asekauppiaan poika vankilasta. Lainkuuliaisena miehenä Seeger on aluksi vastahakoinen, mutta suostuu lopulta pakon edessä. Hän kuitenkin hangoittelee vastaan ja onnistuu kiristämään joukkojen välejä entisestään. Loppua kohden Seeger tekee omat radikaalit ratkaisunsa.
Franka Batelić
Hän edusti Kroatiaa vuoden 2018 Eurovision laulukilpailussa kappaleella "Crazy".
1992–2006: Nuoruus
Franka Batelić syntyi 7. kesäkuuta 1992 Rijekassa, Kroatiassa Ingrid ja Damir Batelićille. Batelićilla on nuorempi veli nimeltä Nikola, joka on Storm-nimisen kroatialaisbändin kitaristi. Batelić aloitti laulamisen kolmevuotiaana ja lauloi solistina Minicantanti-nimisessä kuorossa.
2008–2013: Läpimurto ja jatkuva menestys
Batelićin kolmas single "Pjesma za kraj" julkaistiin tammikuussa 2009. Kappale kilpaili Kroatian euroviisukarsinnoissa, jossa se sijoittui seitsemänneksi 18 pisteellä. Joulukuussa 2009 Batelić ja hänen tanssiparinsa Ištvan Varga voittivat Ples sa zvijezdaman (Kroatian versio Tanssii tähtien kanssa -ohjelmasta) neljännen tuotantokauden.
2017–: Takaisintulo
27. marraskuuta 2017 Batelić vahvisti sosiaalisessa mediassa julkaisevansa comebacksinglen nimeltä "S tobom" 4. joulukuuta 2017. Kappale soitettiin ensimmäistä kertaa 4. joulukuuta 2017 Nives Čanovićin 385 Shown aikana samalla kun Batelićia haastateltiin. Kappaleen musiikkivideon ohjasi Sandra Mihaljević ja Igor Ivanović. 13. helmikuuta 2018 ilmoitettiin, että Batelić edustaa Kroatiaa vuoden 2018 Eurovision laulukilpailussa, Lissabonissa kappaleella "Crazy".
Yksityiselämä
Batelić seurustelee kroatialaisen jalkapalloilijan Vedran Ćorlukan kanssa. Hän on avoin HLBT:n oikeuksien puolestapuhuja. Batelić on myös eläinoikeusaktivisti.
MG 08/15
MG 08/15 on ensimmäisessä maailmansodassa käytetty konekivääri. Se kehitettiin alkuperäisestä MG 08 konekivääristä kevyemmäksi versioksi.
Kehitys
Saksa käytti ensimmäisen maailmansodan aikana 1908 kehittämäänsä MG 08 konekivääriä, joka oli vesijäähdytteinen. Vickers-konekiväärin tavoin ase vaati useamman noin neljän henkilön pitämään sitä toiminnassa. Sodan alussa Saksalla oli yhteensä 4 919 kappaletta MG 08. Se oli kuitenkin liian painava jalkaväen käyttöön etenemisen suhteen, jonka myötä Saksa päätti kehittää kevyemmän version.
Käyttö
1915 kehitettiin MG 08/15, jota kevennettiin 69 kilosta 19,5 kiloon. Se otettiin varsinaisesti käyttöön rintamalle kesällä 1917. Kevennetty malli auttoi tukemaan tulitaistelussa, kun sitä ennen useat hyökkäykset epäonnistuivat vähäisen konekiväärituen vuoksi. Myös useita konekiväärejä menetettiin sen vuoksi, koska niitä ei saatu kasattua pois tarpeeksi nopeasti. Kevyempi malli toimi pelkästään kaksijalkaisella jalustalla.
Vaikka MG 08/15 tarkoitus oli olla kevyt konekivääri se oli siihen nähden painava 19,5 kilosta huolimatta, kun ranskalaisilla ja britannialaisilla oli käytössä huomattavasti kevyemmät Hotchkiss M1909 ja Lewis-pikakivääri, jotka painoivat 13 kiloa. Tämän vuoksi MG 08/15 oli käytössä vain tietynlaisissa hyökkäyksissä. Enimmäkseen sitä käytettiin lähes yksinomaan asemasodan myötä pelkästään puolustustarkoituksessa. Asetta tuotettiin 130 000 kappaletta ja se oli Saksan käytetyin konekivääri ensimmäisessä maailmansodassa. Sitä vastoin MG 08 tuotettiin 72 000 kappaletta.
1918 kehitettiin vielä kevyempi malli MG 08/18, joka painoi 16 kiloa ja se oli vesijäähdytteisen sijaan ilmajäähdytteinen. Se oli tarpeeksi kevyt nopeissa hyökkäyksissä, mutta koska se tuotiin sotaan mukaan varsin myöhäisessä vaiheessa, sitä käytettiin pääosin turvaamaan saksalaisten vetäytymistä.
Just Blaze
Varsinaisen läpimurtonsa Just Blaze teki vuonna 2001 Jay-Z:n The Blueprint -albumilla, jonka jälkeen hän on ollut yksi halutuimmista tuottajista ja tehtaillut hittejä monille artisteille, kuten Kanye West, Fabolous, The Game, Fat Joe, Busta Rhymes ja Cam'ron.
Trapetsoedri
n-kulmainen trapetsoedri, antidipyramidi, antibipyramidi eli deltoedri on avaruusgeometriassa n-kulmaisen antiprisman duaalikappale. Symmetrisimmillä trapetsoedreilla on tahkoinaan 2n keskenään yhtenevää leijaa, joita sanotaan myös trapetseiksi eli deltoideiksi. Tahkot sijaitsevat symmetrisesti kappaleen akselin ympärillä.
Luku n, jonka mukaan trapetsoeria nimitetään n-kulmaiseksi, ei tarkoita, että tahkot olisivat n-kulmioita, sillä ne ovat aina nelikulmioita. Sen sijaan luku viittaa kärkien sijoittumiseen kappaleen symmetria-akselin ympärillä. Sen sijaan n-kulmaisella antiprismalla todella on tahkoina kaksi n-kulmiota.
n-kulmainen trapetsoedri voidaan jakaa kahdeksi yhteneväksi n-kulmaiseksi pyramidiksi sekä yhdeksi n-kulmaiseksi antiprismaksi.
Nimi
Trapetsoedreja sanotaan joskus myös deltoedreiksi- Ne ovat kuitenkin aivan eri asia kuin deltaedrit, joiden sivut ovat tasasivuisia kolmioita.
Kristallografiassa trapetsoedrilla tarkoitetaan usein 24-tahkoista monitahokasta, jonka tahkot ovat epäsäännöllisiä nelikulmioita. Tämä monitahokas tunnetaan myös nimellä deltoidinen ikositetraedri, leukitoedri tai tetragonaalinen trisoktaedri.
Tahkot, kärjet ja särmät
Symmetrisellä n-trapetsoedrilla on 2n tahkoa, jotka kaikki ovat muodoltaan yhteneviä leijoja, erikoistapauksessa neliöitä.
n-trapetsoedrilla on 2n + 2 kärkeä. Niistä kaksi on huippuja, joissa kohtaa toisensa n tahkoa ja yhtä monta särmää, kun taas kaikissa muissa kohtaavat toisensa kolme tahkoa ja kolme särmää.
Särmiä n-trapetsoedrilla on 4n. Kumpaankin huippuun johtaa n särmää, kun taas loput 2n särmää yhdistävät trapetsoedrin muut kärjet toisiinsa.
Myös kuutio voidaan käsittää trapetsoedrin erikoistapaukseksi, 3-trapetsoedriksi, jonka tahkot ovat neliöitä. Se on oktaedrin duaalikappale, ja oktaedri on samalla antiprisma.
Symmetria
Symmetrisimmän n-kulmaisen trapetsoedrin symmetriaryhmä on Dnd, kertalukua 4n, paitsi kuution tapauksessa, jolla on laajempi symmetriaryhmä Od, kertalukua 48, jolla on aliryhminään neljä versiota ryhmästä D3d.
Trapetsoedrin rotaatioryhmä on Dn, kertalukua 2n, paitsi kuution tapauksessa, jolla on laajempi rotaatioryhmä O, kertalukua 24, jolla on aliryhminään neljä versiota ryhmästä D3.
Jos trapetsoedrin tahkoina olevat leijat korvataan sellaisilla keskenään yhtenevillä nelikulmioilla, joissa vain kaksi sivuista on yhtä pitkiä, saadaan väännetty trapetsoedri. Sen symmetria on Dh. Rajatapauksessa jokaisen nelikulmion sivuista yhden pituus menee nollaksi, jolloin kappale muuttuu bipyramidiksi.
Jos vastakkaisia huippuja ympäröivät leijat ovat eri muotoisia, kappaleella on vain symmetria Cnv, kertalukua 2n. Kappaletta sanotaan tällöin asymmetriseksi trapetsoedriksi. Sellaisen duaali on asymmetrinen antiprisma, jonka ylä- ja alapuolen monikulmioilla on eri pituiset säteet. Jos se vielä väännetään, sen symmetria supistuu sykliseksi symmetriaksi Cn kertalukua n.
Muodot
n-trapetsoedrillä on 2n nelikulmaista tahkoa ja 2n+2 kärkeä. Kärjistä kaksi on polaarisella akselilla, muut sijaitsevat kahdella eri tasolla olevan säännöllisen n-kulmion kärjissä.
Erikoistapauksia:
Tähtitrapetsoedrit
On olemassa myös itsensä leikkaavia trapetsoedrejä, joiden keskuskuviona on tähtimonitahokas. Ne määritellään leijan muotoisten tahkojen avulla, jotka yhdistävät monikulmion sivut kahteen annettuun pisteeseen. Tähtitrapetsoedreja merkitään murtoluvuilla samaan tapaan kuin tähtimonikulmioitakin, ja p/q-trapetsoedrin Coxeterin diagrammi on 9px6px9px6px9px6px9px.
Fashion Police
Fashion Police on syyskuussa 2010 alkanut yhdysvaltalainen televisio-ohjelma, jossa ovat esiintyneet mm. Kelly Osbourne ja Joan Rivers. Fashion Police on keskustelu-ohjelma, jonka teemat liittyvät julkisuudesta tuttujen henkilöiden tyylistä keskustelemiseen.
Estefanía Banini
pienoiskuva|Estefanía Banini Estefanía Banini (s. 21. kesäkuuta 1990) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 36 maaottelua ja tehnyt niissä yhdeksän maalia. MM-kilpailuissa 2019 hän toimi maajoukkueen kapteenina ja pelasi kaikissa kolmessa ottelussa avauskokoonpanossa.
Banini on edustanut chileläisseura Colo-Coloa sekä pelannut sen jälkeen Yhdysvalloissa ja Espanjassa.
Anton Denikin
thumb|right|Anton Denikin vuonna 1918. Anton Ivanovitš Denikin (, 16. joulukuuta (J: 4. joulukuuta) 1872 Wloclawek, Varsovan kuvernementti, Venäjä – 8. elokuuta 1947 Ann Arbor, Yhdysvallat) oli venäläinen kenraali, Venäjän sisällissodassa toimineen sadan tuhannen miehen Etelä-Venäjän valkoisen armeijan komentaja vuosina 1918–1919 ja lyhytikäisen Etelä-Venäjän johtaja.
Denikin opiskeli Kiovan sotakoulussa ja yleisesikunta-akatemiassa. Hän osallistui Venäjän-Japanin sotaan 1904–1905. Ensimmäiseen maailmansotaan hän lähti kenraalimajurina ja toimi sodan alussa prikaatinkomentajana Karpaateilla ja Galitsiassa.
Etelä-Venäjän armeijan komentajana Denikin onnistui karkottamaan bolševikit Ukrainasta ja lähti sitten etenemään pohjoiseen kohti Moskovaa. Hyökkäys lähti hyvin liikkeelle, mutta puna-armeija onnistui kuitenkin pysäyttämään Denikinin Orjolissa ja lyömään hänen joukkonsa, koska valkoinen armeija joutui keskittämään voimiaan etelään Nestor Mahnoa vastaan.
Sisällissodan jälkeen
Vuonna 1920 Denikin erosi valkoisesta armeijasta, luovutti komentajuuden Pjotr Wrangelille ja pakeni Krimiltä laivalla Mustanmeren yli Istanbuliin. Denikin sai turvapaikan Englannista, jossa hän asui kaksi kuukautta. Myöhemmin hän asettui asumaan Belgiaan, sitten Unkariin, vuodesta 1926 hän asui Ranskassa ja vuodesta 1945 New Yorkissa Yhdysvalloissa.
Denikin kuoli sydänkohtaukseen 8. elokuuta 1947 lomamatkalla Ann Arborissa Michiganissa.
Denikin haudattiin sotilaallisin menoihin Detroitissa. Hänen jäännöksensä siirrettiin Pyhän Vladimirin hautausmaalle Jacksoniin, New Jerseyiin. Denikinin puoliso Ksenia haudattiin (1892-1973) Sainte-Geneviève-des-Bois’n venäläiselle hautausmaalle lähelle Pariisia.
Denikinin tytär Marina Denikina sai Venäjän kansalaisuutensa takaisin vuonna 2005. Hän pyysi presidentti Putinilta, että hänen isänsä ruumis haudattaisiin uudelleen Venäjälle Donskoin luostariin Moskovaan, mikä tapahtuikin 3. lokakuuta 2005.
White Pony
White Pony on alternative metal -yhtye Deftonesin kolmas studioalbumi, joka julkaistiin kesällä 2000. Albumi on ensimmäinen, jossa Frank Delgado on mukana yhtyeen virallisena jäsenenä. Hänen liittyminen yhtyeeseen muutti yhtyeen soundia huomattavasti yhtyeen aikaisemmasta nu metal -soundista tunnelmallisemmaksi ja kokeellisemmaksi. Levyllä onkin vaikutteita metallille epätyypillisemmistä genreistä kuten shoegaze ja trip hop, unohtamatta kuitenkaan yhtyeen metallivaikutteita.
Albumi on yhtyeen myydyin ja luultavasti tunnetuin suuren yleisön keskuudessa. Julkaisunsa jälkeen levyä on myös pidetty yleisesti Deftonesin parhaimpana albumina ja kriitikot ovat pitäneet sitä myös yhtenä vuotensa ja genrensä parhaista albumeista. Albumilta julkaistiin singleinä kappaleet "Change (In The House of Flies)" ja "Digital Bath". Tämän lisäksi yhtye teki uuden ja kaupallisemman version kappaleesta "Pink Maggit" nimeltä "Back To School (Mini Maggit)" levy-yhtiön painostettua yhtyettä tekemään radiovetoisemman kappaleen radiosoittoon, kun levy-yhtiö ei nähnyt muissa kappaleissa ainesta singleksi. Yhtye on kommentoinut myöhemmin kappaleen olleen kompromissi ja jonkin sortin virhe. Yhtye ansaitsi myös Grammy-palkinnon kappaleellaan "Elite" parhaasta metalliesityksestä (Best Metal Performance) vuonna 2001.
Kappaleet
Kaikki kappaleet Deftonesin säveltämiä, poikkeuksena "Passenger", jonka teossa mukana oli myös Maynard James Keenan.
Hämeenlinnan jäähalli
Hämeenlinnan jäähalli (alkuperäiseltä nimeltään Rinkelinmäen jäähalli, sponsorinimeltään Pohjantähti Areena) on Hämeenlinnan Rinkelinmäellä Pullerinmäen kaupunginosassa sijaitseva jääkiekkoareena. Se toimii SM-liigassa pelaavan Hämeenlinnan Pallokerhon kotihallina. Sen yleisökapasiteetti on 5 360 katsojaa.
Historia
Vuonna 1963 Hämeenlinnan Rinkelinmäelle rakennettiin tekojäärata. Sen siirryttyä kaupungin omistukseen rata katettiin vuonna 1979, josta lähtien sitä on kutsuttu jäähalliksi. Jäähallihanke sai alkunsa vuoden 1976 aikoihin HPK:n painostuksesta, mikä johti toimikunnan perustamiseen HPK:n puheenjohtajan pankinjohtaja Seppo Nenosen johdolla. Kaupungin asenteiden vuoksi lähtökohdat olivat heikot.
Hämeenlinnan Jäähalli Oy perustettiin 3. helmikuuta 1992. Samana vuonna valmistui harjoitushalli ja vuonna 1996 toteutettiin hallin laajennus SM-liigan uusien vaatimusten mukaisesti (liigahallien piti vetää vähintään 5 000 katsojaa). Samalla hallin omistus siirtyi osakepääoman korotuksena yhtiölle. Vuonna 2002 valmistui kaksiratainen jääliikuntakeskus. Halliyhtiön kymmenvuotisen taipaleen kunniaksi jäähalli nimettiin uudelleen Ritarihalliksi.
Keväällä ja kesällä 2008 halliin tehtiin suuri remontti, joka muutti 5 000 ihmistä vetävän Ritarihallin 5 360 ihmistä vetäväksi Patria-areenaksi. Uutta ravintola- ja aitiotilaa rakennettiin hallin päätyyn, pukuhuonetiloja parannettiin, lippupiste uudistettiin, areenalle tuotiin videokuutio sekä käytäviä muokattiin. Rakennustöiden vuoksi HPK joutui pelaamaan kauden 2008–2009 kymmenen ensimmäistä otteluaan vieraskaukaloissa. Ensimmäinen kotiottelu oli 16. lokakuuta pelattu ottelu Espoo Bluesia vastaan. Keskeneräisen remontin vuoksi halliin otettiin kuitenkin vain 4 000 katsojaa.
Keväällä 2009 Hämeenlinnassa järjestettiin jääkiekon naisten maailmanmestaruuskilpailut. Ottelut pelattiin Patria-areenalla ja viereisellä Metritiski-areenalla. USA voitti kultaa, Kanada hopeaa ja Suomi pronssia. Vuonna 2010 jäähallin nimi muutettiin Patria-areenasta Ritari-areenaksi.
FlyNordic
FlyNordic AB oli ruotsalainen halpalentoyhtiö, jonka kotikenttänä toimi Arlandan lentoasema. Se lensi säännöllistä liikennettä Skandinaviassa ja Euroopassa.
Aleksandăr Vezenkov
Aleksandăr Vezenkov (, s. 6. elokuuta 1995 Nikosia, Kypros) on kreikkalais- bulgarialainen koripalloilija, joka edustaa Espanjan Liga ACB:ssa pelaavaa FC Barcelonaa ja Bulgarian koripallomaajoukkuetta. Pelipaikaltaan 206-senttinen ja 102-kiloinen Vezenkov on iso laitahyökkääjä.
FlyNordic
Historia
Yhtiö perustettiin 1. marraskuuta 2000 ja se aloitti lennot kuukautta myöhemmin, 1. joulukuuta 2000. Marraskuussa 2003 Finnair osti 85 % FlyNordicin (aikaisemmin Nordic Airlink) osakkeista. Toukokuussa 2004 Finnair osti loputkin osakkeet, jolloin yhtiöstä tuli kokonaan Finnairin omistama. Lokakuussa 2004 yhtiön nimi vaihdettiin Nordic Airlinkistä FlyNordiciksi. Huhtikuussa 2007 ilmoitettiin, että Finnair myy FlyNordicin norjalaiselle Norwegian Air Shuttlelle saaden vastineeksi sen osakkeita. pienoiskuva|327x327px|FlyNordicin MD-83. Huhtikuusta 2008 lähtien FlyNordicin lennot operoitiin emoyhtiö Norwegian Air Shuttlen nimen alla. Myöhemmin vuonna 2008 lentoyhtiön toiminta sulautettiin Norwegianiin ja FlyNordic lakkautettiin.
Reittikohteet
Heinäkuussa 2006 FlyNordic lensi säännöllisesti seuraaviin kohteisiin:
Aleksandăr Vezenkov
Seurajoukkueura
Vezenkov aloitti ammattilaisuransa vuonna 2011 Aris Thessaloniki BC:n kokoonpanossa. Hänet valittiin kolmesti A1 Ethnikin parhaaksi nuoreksi pelaajaksi ja vuonna 2015 myös koko sarjan parhaaksi pelaajaksi. Samana vuonna hän oli myös sarjan paras pistemies 469 pisteellään.
Heinäkuussa 2015 Vezenkov siirtyi Espanjan pääsarja Liga ACB:n FC Barcelonaan.
Brooklyn Nets varasi Vezenkovin 57. vuorolla NBA:n vuoden 2017 varaustilaisuudessa.
Maajoukkueura
Vezenkov on edustanut Bulgarian nuorten maajoukkueita monissa ikäluokkien EM-kilpailuissa. Bulgarian koripallomaajoukkueessa hän debytoi vuonna 2013.
Muuta
Myös Vezenkovin isä oli urallaan koripalloilija. Aleksandăr syntyi, kun isä pelasi Kyproksella. Hän on asunut koko ikänsä Kyproksella ja Kreikassa mutta valitsi maajoukkueekseen Bulgarian.
Goliyon Ki Raasleela Ram-Leela
Goliyon Ki Raasleela Ram-Leela, alkuperäiseltä nimeltään vain Ram-Leela, on vuonna 2013 ilmestynyt intialainen hindinkielinen romanttinen draamaelokuva, jonka on ohjannut Sanjay Leela Bhansali. Päärooleja näyttelevät Ranveer Singh ja Deepika Padukone. Elokuva perustuu William Shakespearen tragediaan Romeo ja Julia. Se sai ensi-iltansa 15. marraskuuta 2013 ja sai pääasiassa positiivisia arvosteluja kriitikoilta. Elokuva menestyi myös kaupallisesti hyvin.
Goliyon Ki Raasleela Ram-Leela voitti kolme Filmfare Awards -palkintoa: parhaasta naispääosasta, naissivuosasta ja koreografiasta. Lisäksi se voitti muun muassa neljä Screen Awards -palkintoa, mukaan lukien parhaasta naispääosasta.
Juoni
Holin aikana Ram tulee rohkeasti Saneran päällikön taloon ja flirttailee Leelan kanssa. Sillä välin hänen äitinsä, Saneran päällikkö Dhankor Baa, on kiireinen järjestäessään tyttärelleen avioliittoa yksinkertaisen ulkointialaisen kanssa. Leelan vanhempi veli Kanji Bhai on vihainen Ramin pääsystä taloon ja lahjoo paikallisen poliisin ratsaamaan Ramin talon. Ram onnistuu kuitenkin vakuuttamaan poliisit lähtemään vastineeksi joukosta hänen elokuviaan. Ramin ja Leelan välille kehittyy romanssi ja he aikovat karata, mutta tapahtumien synkkä käänne seuraa, kun Kanji tappaa vahingossa Meghjin, Ramin veljen, ja Ram puolestaan ​​tappaa hänet.
Paetakseen kärsimystään Ram ja Leela karkaavat ja menevät naimisiin, mutta juuri heidän hääyönsä alkaessa Ramin ystävät jäljittävät heidät ja pettävät hänet päihdyttämällä hänet ja ilmoittamalla Leelan perheelle heidän sijainnistaan. Seuraavana aamuna serkkunsa Bhavani vie Leelan väkisin takaisin kotiin, kun taas Rajadit pitävät Ramia sankarina Leelan maineen saastuttamisesta. Hänet palkitaan tekemällä hänestä Rajadien uusi päällikkö.
Samaan aikaan Dhankor Baa järjestää Leelan ja ulkointialaisen kihlautumisen parin suureksi harmiksi. Leela kieltäytyy vedoten siihen, että hänen sormensa on jo varattu hänen Ramilta saamalleen vihkisormukselle. Vihassaan Dhankor Baa leikkaa Leelan sormen irti. Kuultuaan tästä Ram tekee saman omalle sormelleen ja vierailee Leelan luona hänen nukkuessaan. Leela säilyttää edelleen uskonsa Ramiin ja lähettää Rasilan, Kanjin lesken, esittämään Ramille uhkavaatimuksen viedäkseen hänet pois. Ramin ystävät hyökkäävät Rasilaa vastaan, ja kun Dhankor Baa saa tietää, hän lähettää Bhavanin ja muut miehet pahoinpitelemään Meghjin lesken Kesarin, joka onnistuu torjumaan heidät.
Vastauksena Kesar-yritykseen Ram ryntää Leelan taloon ja lamauttaa vartijat yksin. Sitten hän pyytää Dhankor Baata harkitsemaan rauhanneuvotteluja, joka kutsuu hänet juhlimaan navratria Sanerojen kanssa tarkoituksenaan tappaa hänet. Tapahtumassa Bhavani kuitenkin ampuu ja vahingoittaa vakavasti Dhankor Baata syyttäen Rajadeja. Leelasta tehdään Saneran päällikkö ja hän on kiireinen hoitaessaan äitiään. Hän käy katkerasti neuvottelut Ramin kanssa jakamalla matkareitit ja kaupat tasan, edellyttäen että Sanerat ja Rajadit eivät ole enää vuorovaikutuksessa keskenään.
Bhavani, joka ei siedä tätä käännettä, huijaa Leelan allekirjoittamaan sokeasti asiakirjan, joka määrää Rajadien rajoittamattomat tapot. Dussehran aikana, kun Ramlila-paraati loppuu, monet Rajadit tapetaan, ja kylä on sodan partaalla, jonka Ram aistii. Ram ja Leela päättävät, että he ovat toistensa sielunkumppaneita, ja ampuvat toisensa kuoliaiksi, tietämättöminä siitä, että Dhankor Baa on muuttanut mielensä ja tappanut Bhavanin sekä määrännyt rauhan tekemisen toisen klaanin kanssa. Kaksi klaania yhdistyvät polttamaan rakastavaisten ruumiit.
Vastaanotto
Box Office India julisti Goliyon Ki Raasleela Ram-Leelan ”hitiksi”.
Crazy (Franka Batelićin kappale)
Crazy on kroatialaislaulajan Franka Batelićin esittämä kappale, jolla hän edusti Kroatiaa vuoden 2018 Eurovision laulukilpailussa, Lissabonissa.
Kappale kilpaili Euroviisujen ensimmäisessä semifinaalissa, jossa se sijoittui seitsemänneksitoista ja täten karsiutui finaalista. thumb|left|250px|Batelić esittämässä kappalettaan Euroviisujen ensimmäisen semifinaalin harjoituksissa.
Florencia Bonsegundo
pienoiskuva|Florencia Bonsegundo Florencia Bonsegundo (s. 14. heinäkuuta 1993) on argentiinalainen jalkapalloilija. Hän on pelipaikaltaan hyökkäävä keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 38 maaottelua ja tehnyt niissä 12 maalia. MM-kilpailuissa hän pelasi joukkueen kaikissa kolmessa ottelussa avauskokoonpanossa, ja Skotlantia vastaan hän teki yhden maalin rangaistuspotkusta, minkä lisäksi Skotlannin maalivahdin omaksi maaliksi merkitty tilanne syntyi Bonsegundon laukauksesta.
Tomas Lebe
Tomas Lebe (suomalaisessa historiankirjoituksessa junkkeri Tuomas tai Tuomas-junkkeri; k. 2. marraskuuta 1522 Tynnelsö, Ruotsi) oli tanskalainen sotilas, joka toimi Turun linnan linnanpäällikkönä vuosina 1521–1522 ja puolusti linnaa ruotsalais-suomalaisilta piiritysjoukoilta. Hän on jäänyt Suomen historiaan määräämiensä armottomien teloitusten vuoksi.
Leben vaiheista ennen hänen Suomeen saapumistaan ei tiedetä paljon. Vuonna 1520 hänen tiedetään neuvotelleen Königsbergissä Tanskan edustajana Saksalaisen ritarikunnan suurmestarin Albrekt Brandenburgilaisen kanssa palkkasoturien värväämisestä. Hän osallistui myöhemmin samana vuonna Tanskan kuningas Kristian II:n sotaretkeen Ruotsia vastaan. Kruunautettuaan itsensä Ruotsin kuninkaaksi Kristian II nimitti valtakunnan eri linnoihin itselleen uskollisia päälliköitä. Lebe kuului kesällä 1521 jonkin aikaa Tukholman linnan päällikkökuntaan, ja saman vuoden syksyllä hänet nimitettiin Suomeen Turun linnan käskynhaltijaksi Wulf von Grewendorpin tilalle. Kustaa Vaasan Ruotsissa nostattamaa kapinaa tukeneet Nils Arvidinpojan komentamat joukot piirittivät pian Turun linnan, mutta Lebe puolusti sitä sitkeästi ja taitavasti. Joulukuussa 1521 hän teki vastahyökkäyksen ja aiheutti piirittäjille suuret miestappiot.
Kuukausia kestäneen piirityksen aikana Lebe teloitutti useita linnaan tanskalaismielisyytensä vuoksi paenneita suomalaisia porvareita, joita hän eri syistä epäili pettureiksi. Hän hirtätti linnan muurille muun muassa Nils Arvidinpojan veljen Bengtin. Ruotsalaisen historioitsijan Peder Swartin mukaan Kristian II lähetti tammikuussa 1522 Lebelle määräyksen mestauttaa kaikki Turun linnassa olleet ruotsalaiset ja suomalaiset. Teloitetuiksi joutuivat muun muassa entinen Viipurin linnan päällikkö Tönne Erikinpoika Tott ja Pohjois-Suomen laamanni Henrik Steninpoika Renhuvud. Teloituksen välttänyt Erik Fleming loikkasi piirittäjien puolelle. Tanskalainen amiraali Søren Norby vapautti lopulta Turun linnan piirityksestä keväällä 1522. Leben johtama laivasto lähti syksyllä 1522 viemään Suomesta muonavaroja niinikään kapinallisten piirittämään Tukholmaan, mutta jäi Tukholman saariston Furusundissa Erik Flemingin ja lyypekkiläisten yhtyneen laivaston väijytykseen. Vangiksi jäänyt Lebe hirtettiin Tynnelsössä. Tarinan mukaan hän valitti siitä, että hänet hirtettiin niiniköyteen, vaikka aatelisena hänellä olisi ollut oikeus hamppuköyteen.
Bruno Streckenbach
Bruno Heinrich Streckenbach (7. helmikuuta 1902 Hampuri – 28. lokakuuta 1977) oli saksalainen SS-Brigadeführer/Standartenführer ja natsi-Saksan RSHA:n osasto I:n (Amt I) päällikkö alkuvuoteen 1943. Osaston vastuulla oli henkilöstöön liittyvät asiat.
Streckenbach liittyi Saksan kansallissosialistiseen työväenpuolueeseen noin vuonna 1930 ja oli Gestapon Hampurin päällikkönä 1933–1939. Tämän jälkeen hän oli Einsatzgruppenissa Puolassa ennen nimitystään Amt I:n johtoon.
RSHA:n jälkeen Streckenbach toimi Waffen-SS-osaston 8. SS-Kavallerie-Division Florian Geyer komentajana vuosina 1943–1944 ja tämän jälkeen Latviassa sijainneen 19. SS-divisioonan viimeisenä komentajana 19. toukokuuta 1944 – 8. toukokuuta 1945.
Suomen joukkue jääkiekon maailmanmestaruuskilpailuissa 2000
Suomen joukkue jääkiekon maailmanmestaruuskilpailuissa 2000 luetteloi Suomen joukkueen kokoonpanon vuoden 2000 Jääkiekon maailmanmestaruuskilpailuissa Venäjällä. Suomi oli kisoissa pronssilla.
Ruth Bravo
pienoiskuva|Ruth Bravo Ruth Bravo (s. 6. maaliskuuta 1992) on argentiinalainen jalkapalloilija. Hän on pelipaikaltaan keskikenttäpelaaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 22 maaottelua ja tehnyt niissä yhden maalin. MM-kilpailuissa hän pelasi Argentiinan kaikissa kolmessa ottelussa avauskokoonpanossa.
Barreli
thumb|250px|Polttoainetynnyreitä. Barreli on useiden eri anglosaksista alkuperää olevien mittayksiköiden nimi. Se suomennetaan usein ”tynnyriksi”.
Mitta barreli on sovittu mittayksikkö. Se on peräisin niiltä ajoilta, jolloin öljykauppa oli vielä nuorta. Todennäköisesti 42 gallonaa vetävää tynnyriä (barrelia) ei ole koskaan ollutkaan. USA:ssa on yleisessä käytössä tynnyri, jonka vetoisuus on 55 gallonaa (208 litraa). Öljykaupan alkuaikoina asiakkaat ostivat öljyä omiin astioihinsa, joiden koko vaihteli huomattavasti. Vuonna 1866 eräät Länsi-Virginian öljytuottajat päättivät lopettaa kirjavan käytännön ja sopivat, että raakaöljyä myydään vain gallonamitalla. Jokaista 40 gallonan ostoerää kohti annettiin tehdyn sopimuksen mukaan kaupan päälle kaksi gallonaa. Näin syntyi 42 gallonan "barreli", vaikka astia, johon määrä yleensä mitattiin, olikin 55 gallonan tynnyri. Edelleen barreli on 42 amerikkalaista gallonaa sekä 34,5 brittiläistä gallonaa. Bbl/d = barrelia päivässä. (lähde Neste Oil)
Mariela Coronel
Coronel on pelannut seuratasolla toistakymmentä vuotta Espanjassa.
Jarmo Moilanen
Jarmo Antti Eerik Moilanen (s. 7. kesäkuuta 1968 Vaala) on suomalainen tähtiharrastaja, joka on tullut tunnetuksi harvinaisesta tähdenlento- eli meteoriparvilöydöstä. Kyseessä on harvinaisuus, koska näitä löytöjä tapahtuu keskimäärin kerran pari vuosikymmenessä. löytämästään lokakuun camelopardalidien meteoriparvesta. Moilanen teki havainnon parvesta 5.–6. lokakuuta välisenä yönä vuonna 2005. Löytö varmistettiin vuotuiseksi meteoriparveksi lokakuussa 2006. Maahan törmänneen parven nimi on juonne sen radiantin sijainnista Kirahvin tähdistössä (latinaksi Camelopardalis). Sen varsinaista emokomeettaa ei tunneta, mutta sen radan kääntöpisteen arvioidaan sijaitsevan Maan kiertoradan lähellä. Tähdet ja avaruus -lehden päätoimittajan Marko Pekkolan mielestä kyseessä on amatööriastronomian tähän asti merkittävin tähtiharrastajan tekemä tähtitieteellinen löytö Suomessa.
Metristyvä avaruus
Topologiassa metristyvä avaruus on topologinen avaruus joka on homeomorfinen metrisen avaruuden kanssa. Topologista avaruutta (X,\tau) sanotaan siten metristyväksi jos on olemassa metriikka, jolle d:n indusoima topologia on \tau. Metristyvyyslauseet antavat riittävät ehdot sille, että topologinen avaruus on metristyvä.
Ensimmäinen todella merkityksellisen metrisoituvuuslause on Urusohnin metristyvyyslause. Sen mukaan jokainen N1 säännöllinen avaruus on metristyvä. (Historiallinen huomautus: Tämän lauseen todisti Andrei Tihonov vuonna 1926. Pavel Urusohn osoitti, kuolemansa jälkeen julkaistussa paperissaan vuonna 1925, heikomman tuloksen, jonka mukaan jokainen N2 normaali Hausdorffin avaruus on metristyvä.)
Useita muita metristyvyystuloksia seuraa Urysohnin lauseesta. Esimerkiksi kompakti Hausdorffin avaruus on metristyvä jos ja vain jos se on N2.
Urusohnin lause voidaan muotoilla myös seuraavasti: topologinen avaruus on separoituva ja metristyvä jos ja vain jos se on N2, säännöllinen ja Hausdorff. Nagatan-Smirnovin metristyvyyslause laajentaa tulosta ei-separoituviin avaruuksiin Sen mukaan topologinen avaruus on metristyvä jos ja vain jos se on säännöllinen, Hausdorff ja sillä on σ-lokaali äärellinen kanta. σ-lokaali äärellinen kanta on kanta, joka on yhdiste numeroituvan monesta lokaalisti äärellisestä kokoelmasta avoimia joukkoja
Avaruutta sanotaan lokaalisti metristyväksi jos jokaisella pisteellä on metristyvä ympäristö. Smirnov todisti, että lokaalisti metristyvä Hausdorffin avaruus on metristyvä jos ja vain jos se on parakompakti. Erityisesti monisto on metristyvä jos ja vain jos se on parakompakti.